**Tehniline kirjeldus:**

Hanke eesmärgiks on Aruküla Põhikooli sanitaarbloki renoveerimine. (s.h. kahe riietusruumi, kahe dušširuumi, WC ja koridori renoveerimine.)

Ehitustööde lühikirjeldus:

Seinad: Tööde käigus tuleb olemasolevad seinad lihvida, pahteldada ja värvida. Täpne värvitoon kooskõlastatakse enne ehitustööde algust Tellijaga. Plaaditud seintes tuleb olemasolevad plaadid demonteerida ja paigaldada uued. Plaadi margi kooskõlastab Tellija. Kõikides niisketes ruumides tuleb enne plaatimist teostada hüdroisolatsioonitööd. Olemasolevad ventilatsioonirestid seintes tuleb asendada. Kõik uksed (koos lengide, liistude jne.) vahetatakse niiskuskindlate uste vastu. Olemasolevad torud ja radiaatorid tuleb värvida. Seinte peal olevad elektrikaablid tuleb süvistada seina.

Lagi: Olemasoleva ripplae plaadid asendatakse. Värvitud laed lihvitakse, pahteldatakse ja värvitakse.

Põrand: Olemasolevad põrandaplaadid demonteeritakse ja paigaldatakse uued. Plaadi margi kooskõlastab Tellija. Kõikides märgruumides tuleb enne plaatimist teostada hüdroisolatsioonitööd.

Inventar: Kõik kraanikausid, segistid jne asendatakse uutega.

Muud tingimused: Ehitustööde teostamise aeg on 18. juuli 2016 kuni 28. august 2016. Lõpptähtajaks peab olema objekt koristatud ja Tellijale üle antud. Pakkuja peab pakkumise koostamisel arvestama kõikide materjalide, lisatarvikute ning töödega mis on vajalikud eelpool nimetatud ehitustööde korrektseks täideviimiseks. Kõik kasutatavad materjalid peavad olema niiskuskindlad ja sobima kasutamiseks märgruumides. Samuti peab Pakkuja arvesta kogu ehitustöödest tekkiva prügi utiliseerimisega ning enda tegevusest põhjustatud jäätmete ja objekti üldise koristamisega ja korrashoiuga.